19/12/2014 | Administración LocalMunicipal
Ferrol
Urbanismo
Notificación a don Juan Manuel Suárez González de expediente ER 8/14, en estrada de Catabois, 472

EDICTO Notificación a don JUAN MANUEL SUÁREZ GONZÁLEZ expediente ER 8/14 ESTRADA DE CATABOIS, 472 Co obxecto de cumprir co que se preceptúa no artigo 59.5 da Lei 30/1992, dO 26 de novembro, de réxime xurídico das administracións públicas e do procedemento administrativo común, en relación coa notificación do decreto do 20.11.2014 que resolve o expediente de ruina ER 8/14 xa que se intentou a notificación e non se puido realizar, procédese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado. De conformidade co artigo 61 da Lei 30/1992 publícase un estrato da resolución do 20.11.2014 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.–Acordar a declaración de ruína do inmoble sito na estrada de Catabois 472 ordenando a SOUTO COMAVI, S. A. que proceda á súa demolición, para o que no prazo improrrogable de 20 días desde a notificación desta resolución, deberá solicitar a preceptiva licenza de demolición mediante a presentación do proxecto técnico correspondente e dirección de obra visados polo seu colexio profesional. SEGUNDO.–Apercibir á propiedade do inmoble SOUTO COMAVI, S. A. que no suposto de que non acheguen o proxecto de demolición do inmoble sito na estrada de Catabois 472 no prazo indicado, procederase á execución subsidiaria ou á forzosa, mediante a imposición de multas coercitivas de 300 a 6.000 €, reiterables até lograr a execución das actuacións ordenadas. CUARTO.–Advertir á propiedade que de non executar voluntariamente o ordenado, o importe resultante dos traballos de execución subsidiaria, así como os relativos aos danos e prexuízos ocasionados e que traian causa daqueles, serán esixidos logo de taxación por vía de constrinximento. QUINTO.–Solicitar ao Rexistro da Propiedade a práctica da anotación marxinal da resolución do presente expediente ER 8/14 de acordo co artigo 63.3 do R. D. 1093/97, dO 4 de xullo, unha vez que esta resolución adquira firmeza en vía administrativa (Ref. Catastral: 3071412NJ6137S0001LI)”. Contra esta resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES, contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Contra o punto primeiro desta resolución poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita Xurisdición. Os puntos segundo, terceiro, cuarto, quinto e sexto refírense a actos administrativos de trámite, non decisorios, e non impugnables polo que non cabe contra eles ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, 3 de decembro de 2014. O concelleiro delegado de Urbanismo, Infraestruturas e Contratación, por delegación da Alcaldía dO 30.04.2013 (BOP 16.05.2013) Asdo.: Guillermo Evia Pérez